Άδεια Αλίευσης εκτός Εθνικών Χωρικών Υδάτων (Διεθνή Ύδατα)
Αίτηση Άδειας Απόπλου Εκτός Χωρικών Υδάτων
Η αίτηση είναι μια ηλεκτρονική φόρμα στο Ολοκληρωμένο Σύστημα Παρακολούθησης Αλιείας (ΟΣΠΑ) που συμπληρώνεται είτε από τον ίδιο τον πλοιοκτήτη, είτε από υπάλληλο της υπηρεσίας αλιείας της Περιφερειακής Ενότητας, για λογαριασμό του πλοιοκτήτη ή της συμπλοιοκτησίας, μετά απο εξουσιοδότηση. Ο πλοιοκτήτης για την είσοδο στην εφαρμογή της ηλεκτρονικής αίτησης χρησιμοποιεί το όνομα και τον κωδικό πρόσβασης που διαθέτει. Επιπλέον στην περίπτωση, όπου υπάρχουν περισσότεροι του ενός ιδιοκτήτες, η αίτηση πρέπει να οριστικοποιείται, είτε από όλους τους ιδιοκτήτες του σκάφους με τους ατομικούς κωδικούς που διαθέτουν, είτε από το πρόσωπο που βάσει της σχετικής νομοθεσίας, έχει την αρμοδιότητα για την διεκπεραίωση των εν λόγω ενεργειών. Στην περίπτωση που πρόκειται για αλιευτικό μέσης αλιείας (Μηχανότρατα με πόρτες βυθού ΟΤΒ και Γρι - Γρι PS) και το ιδιοκτησιακό καθεστώς είναι νομικό πρόσωπο, τότε η αίτηση μπορεί να υποβληθεί από τον Νόμιμο εκπρόσωπο της εταιρείας. Στην Αίτηση θα πρέπει να περιλαμβάνονται τα ακόλουθα στοιχεία και πληροφορίες: *α) Τα στοιχεία του αλιευτικού σκάφους με σύντομο ιστορικό, όσον αφορά στην αλιευτική του δραστηριότητα εκτός εθνικών χωρικών υδάτων. *β) Η θαλάσσια περιοχή όπου θα ασκηθεί η αλιεία. Ο προσδιορισμός γίνεται επακριβώς και με σαφήνεια και συγκεκριμένα για την αλιεία **β.1) εντός Μεσογείου, αναφορά στις συγκεκριμένες γεωγραφικές υποπεριοχές της Γενικής Επιτροπής Αλιείας για τη Μεσόγειο (ΓΕΑΜ) και **β.2) εκτός Μεσογείου, η συγκεκριμένη υποπεριοχή αλιείας της FAO. Για την αλιεία στο πλαίσιο αλιευτικής συμφωνίας ή ιδιωτικής συμφωνίας, θα προσδιορίζεται η αλιευτική ζώνη της "Τρίτης Χώρας" στην οποία θα ασκηθεί η αλιεία. *γ. Τα είδη στόχοι. *δ. Τα αλιευτικά εργαλεία με τα οποία θα ασκηθεί η αλιεία. *ε. Η αλιευτική νομοθεσία της "Τρίτης Χώρας" στα ύδατα της οποίας θα ασκηθεί η συγκεκριμένη αλιεία, στο πλαίσιο ιδιωτικής συμφωνίας. Μετά την ολοκλήρωση της καταχώρησης της αίτησης, ο χρήστης επισυνάπτει στη φόρμα τα δικαιολογητικά που προβλέπονται στη παρ 2 του άρθρου 5 της Υπουργικής Απόφασης αρ. 4023/64557/16-05-2014 (Β΄ 1307), σαρωμένα και αποθηκεύει την αίτηση. Παρακολουθεί την εξέλιξή της με κωδικό που του παρέχεται από το Σύστημα.
Οι προϋποθέσεις που ισχύουν για τη χορήγηση και ανανέωση αδειών αλιείας σε επαγγελματικά σκάφη και επαγγελματία αλιέα, σύμφωνα με τις διατάξεις 1) του βασιλικού διατάγματος 666/25.07.1966 (Α΄ 160) 2) του π.δ. 261/17.06.1991 (Α΄ 98), της ΥΑ 4023/64557/16-05-2014 (Β΄ 1307), όπως τροποποιήθηκε με την αρ. 4389/71210/30-05-2014 (Β΄ 1445).
Να διαθέτει τον απαιτούμενο αλιευτικό εξοπλισμό και τον εξοπλισμό για τον έλεγχο και την παρακολούθηση της αλιείας, ήτοι Δορυφορικό Σύστημα Παρακολούθησης (VMS) σε πλήρη λειτουργία και Ηλεκτρονικό σύστημα καταγραφής (ERS) σε πλήρη λειτουργία.
Η άδεια αλίευσης για αλιεία σε ύδατα δικαιοδοσίας "Τρίτων Χωρών" χορηγείται μετά την εξασφάλιση άδειας αλιείας από την αδειοδοτούσα αρχή της "Τρίτης Χώρας", στην οποία θα ασκηθεί η αλιεία. Στις περιπτώσεις άσκησης αλιείας στο πλαίσιο αλιευτικής συμφωνίας που συνάπτει η Ευρωπαϊκή Ένωση (Ε.Ε.) με "Τρίτη Χώρα", για την εξασφάλιση άδειας αλιείας από την "Τρίτη Χώρα", ακολουθείται η διαδικασία που προβλέπεται από τις διατάξεις του Καν.(EE ) 2403/2017 Στο πλαίσιο ιδιωτικής συμφωνίας, η άδεια αλίευσης ισχύει για το διάστημα που ισχύει η ιδιωτική συμφωνία το οποίο δεν μπορεί να ξεπερνά το ένα έτος.
Τα ενδιαφερόμενα αλιευτικά σκάφη: α) Δεν θα πρέπει να περιλαμβάνονται σε κατάλογο Παράνομης Λαθραίας και Αναρχης (Π.Λ.Α.) αλιείας, β) Θα πρέπει να είναι απαλλαγμένα διοικητικών κυρώσεων το αιτούμενο διάστημα ισχύος της άδειας απόπλου. γ) Θα πρέπει να έχουν συμμορφωθεί με όλες τις εκκρεμείς κυρώσεις που τους έχουν επιβληθεί, όσον αφορά στη διάπραξη μιας σοβαρής παράβασης. Σε περίπτωση που έχει υποβληθεί προσφυγή κατά απόφασης Λιμενικής Αρχής για την επιβολή διοικητικών κυρώσεων κατά του κυβερνήτη και του σκάφους, η οποία βρίσκεται σε εξέλιξη, η αίτηση για την έγκριση άδειας αλίευσης στο συγκεκριμένο σκάφος εξετάζεται. Στην περίπτωση απόρριψης της προσφυγής, η έκτιση της ποινής της ατομικής άδειας του κυβερνήτη του σκάφους και της αλιευτικής άδειας του σκάφους γίνεται σε χρονικό διάστημα που δεν συμπίπτει με χρονικούς περιορισμούς απαγόρευσης του συγκεκριμένου αλιευτικού εργαλείου με το οποίο πραγματοποιήθηκε η παράβαση.
Ο αιτών θα πρέπει να διαθέτει κωδικούς πρόσβασης στη Διαδικτυακή Πύλη Αλιείας ΟΣΠΑ
Η διαδικασία αφορά στη χορήγηση αδειών αλίευσης για τη διενέργεια αλιείας στα διεθνή ύδατα. Στην απόφαση περιγράφονται οι όροι διενέργειας της αλιείας, οι περιοχές που θα πραγματοποιηθεί, ο επιτρεπόμενος εξοπλισμός του α/κ σκάφους και οι λοιπές υποχρεώσεις, σε οτι αφορά, τόσο τα αποτελέσματα της αλιευτικής προσπάθειας, όσο και για τον κάτοχο της ανωτέρω άδειας. Η άδεια αλίευσης μπορεί να ανακληθεί, εφόσον δεν τηρούνται οι προϋποθέσεις έκδοσής της.
Πιστοποιητικό Καταμέτρησης ή Ανακαταμέτρησης Αλιευτικού Σκάφους.
Άδεια Εκτέλεσης Πλόων ή Πρωτόκολλο Γενικής Επιθεώρησης.
Βεβαίωση Αλιευτικού Συλλόγου του Ν. 1361/83, όπως τροποποιήθηκε με το άρθρο 51 του Ν. 2538/97.
Φορολογική δήλωση τρέχοντος έτους (E1 & E3).
Υπεύθυνη δήλωση του Ν.1599/86 περί οικονομικής ενίσχυσης αλιευτικού σκάφους.
Βεβαίωση από την αρμόδια Υπηρεσία Αλιείας της Περιφερειακής Ενότητας, περί οικονομικής ενίσχυσης του αλιευτικού σκάφους τις Αίτησης.
Αντίγραφο δελτίου ταυτότητας ή άλλου εγγράφου από τα προβλεπόμενα στην παρ. 4 του άρθρου 3 του ν. 2690/1999
Αριθμός Φορολογικού Μητρώου (ΑΦΜ) και κωδικός πρόσβασης στη Διαδικτυακή Πύλη Αλιείας ΟΣΠΑ
Στην περίπτωση που πρόκειται για αλιευτικό μέσης αλιείας (Μηχανότρατα με πόρτες βυθού ΟΤΒ και Γρι - Γρι PS), τότε ΔΕΝ απαιτείται Βεβαίωση Αλιευτικού Συλλόγου. Βεβαίωση του Αλιευτικού Συλλόγου αποτελεί για τον αιτών απόδειξη ότι κατέχει την επαγγελματική ιδιότητα του αλιέα. Το έντυπο υποβάλλεται σε 2 αντίγραφα.
Στην περίπτωση που πρόκειται για αλιευτικό μέσης αλιείας (Μηχανότρατα με πόρτες βυθού ΟΤΒ και Γρι - Γρι PS), τότε ΔΕΝ απαιτείται Ατομική Επαγγελματική Άδεια Αλιείας. Το έντυπο υποβάλλεται σε 1 αντίγραφο.
Το έντυπο υποβάλλεται σε 1 αντίγραφο. Στην περίπτωση που πρόκειται για αλιευτικό μέσης αλιείας (Μηχανότρατα με πόρτες βυθού ΟΤΒ και Γρι - Γρι PS), τότε ΔΕΝ απαιτείται Βεβαίωση ασφάλισης ΟΓΑ.
Υπεύθυνη δήλωση του Ν.1599/86 με θεωρημένο γνήσιο υπογραφής στην οποία θα δηλώνεται α. εάν το σκάφος έχει ενισχυθεί οικονομικά, (πότε, για ποιά δραστηριότητα και εάν υπάρχουν εκκρεμότητες εξαιτίας της και β. ότι δεν έχει λάβει κάποιου αντίστοιχου είδους επιδότηση.
Η εν λόγω βεβαίωση μπορεί να μην αποτελεί διακριτό έγγραφο αλλά να περιλαμβάνεται στο κείμενο του εγγράφου με το οποίο διαβιβάζεται η Αίτηση με συνημμένα δικαιολογητικά της. Σε κάθε περίπτωση ως αρμόδια αρχή βεβαιώνει ότι α. εάν το σκάφος έχει ενισχυθεί οικονομικά, (πότε, για ποιά δραστηριότητα και εάν υπάρχουν εκκρεμότητες εξαιτίας της και β. ότι δεν έχει λάβει κάποιου αντίστοιχου είδους επιδότηση.
Η αναζήτηση των αντιγράφων Δελτίων Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Έγκριση Χορήγησης Αδειών Αλίευσης στα Διεθνή Ύδατα
Η απόφαση χορήγησης άδειας αλίευσης εκτός Εθνικών Χωρικών Υδάτων εκδίδεται από τη Διεύθυνση Αλιείας και Διαχείρισης Αλιευτικών Πόρων (ΔΑΔΑΠ) του Υπουργείου Αγροτικής Ανάπτυξης και Τροφίμων (ΥΠΑΑΤ). Η διάρκεια ισχύος της εν λόγω άδειας είναι ένα (1) ημερολογιακό έτος ή μέχρι την ημερομηνία ανάκλησής της. Βάσει των αιτούμενων περιοχών δραστηριότητας προκύπτουν δύο (2) βασικές κατηγορίες αδειών: α) άδεια με προορισμό περιοχές αλίευσης εντός των τετραγώνων της Μεσογείου και β) άδεια με προορισμό ύδατα δικαιοδοσίας "Τρίτων Χωρών" (περιοχές αλίευσης εκτός της Μεσογείου). Οι άδειες αλίευσης που χορηγούνται για αλιεία σε ύδατα "Τρίτων Χωρών" στο πλαίσιο ιδιωτικής συμφωνίας, ισχύουν για το διάστημα που ισχύει η ιδιωτική συμφωνία, το οποίο δεν μπορεί να ξεπερνά το ένα έτος.
ΚΑΝΟΝΙΣΜΟΣ (ΕΕ) ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με τη βιώσιμη διαχείριση των εξωτερικών αλιευτικών στόλων και την κατάργηση του κανονισμού.
ΚΑΝΟΝΙΣΜΟΣ (ΕΕ) σχετικά με την Κοινή Αλιευτική Πολιτική, την τροποποίηση των κανονισμών (ΕΚ) αριθ. 1954/2003 και (ΕΚ) αριθ. 1224/2009 του Συμβουλίου και την κατάργηση των κανονισμών (ΕΚ) αριθ. 2371/2002 και (ΕΚ) αριθ. 639/2004 του Συμβουλίου και της απόφασης 2004/585/ΕΚ του Συμβουλίου.
ΚΑΝΟΝΙΣΜΟΣ (ΕΚ) ΤΟΥ ΣΥΜΒΟΥΛΙΟΥ περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006.
ΚΑΝΟΝΙΣΜΟΣ (ΕΚ) σχετικά µε µέτρα διαχείρισης για τη βιώσιµη εκµετάλλευση των αλιευτικών πόρων στη Μεσόγειο Θάλασσα, την τροποποίηση του κανονισµού (ΕΟΚ) αριθ. 2847/93 και την κατάργηση του κανονισµού (ΕΚ) αριθ. 1626/94.
Τροποποίηση της 4023/64557/16.05.2014 απόφασης του Υπουργού Αγροτικής Ανάπτυξης και Τροφίμων «περί καθορισμού όρων, προϋποθέσεων, δικαιολογητικών και διαδικασίας για τη χορήγηση αδειών αλίευσης σε αλιευτικά σκάφη».
Καθορισμός όρων και προϋποθέσεων δικαιολογητικών και διαδικασίας για την έγκριση αδειών αλίευσης σε αλιευτικά σκάφη.
Διοικητικά μέτρα, διαδικασίες και κυρώσεις στην εφαρμογή της ενωσιακής και εθνικής νομοθεσίας στους τομείς των τροφίμων, των ζωοτροφών και της υγείας και προστασίας των ζώων και άλλες διατάξεις αρμοδιότητας του Υπουργείου Αγροτικής Ανάπτυξης και Τροφίμων.
Προϋποθέσεις για τη χορήγηση αδειών αλιείας σε επαγγελματικά σκάφη
Ηλεκτρονική καταχώριση και υποβολή αιτήσεων για έγκριση χορήγησης άδειας αλίευσης εκτός ελληνικών χωρικών υδάτων
Για την τροποποίηση του κανονισμού (ΕΕ) αριθ. 1380/2013 όσον αφορά περιορισμούς στην πρόσβαση στα ενωσιακά ύδατα
Η Αίτηση υποβάλλεται ηλεκτρονικά, μέσω του Ολοκληρωμένου Συστήματος Παρακολούθησης Αλιείας (Ο.Σ.Π.Α.) με τους απαραίτητους κωδικούς πρόσβασης από το προβλεπόμενο ανά περίπτωση πρόσωπο, προς την Διεύθυνση Αλιείας και Διαχείρισης Αλιευτικών Πόρων του Υπουργείου Αγροτικής Ανάπτυξης και Τροφίμων. Την αίτηση την συνοδεύουν σε ψηφιακή μορφή τα προβλεπόμενα δικαιολογητικά με την μορφή επισυνατπόμενων αρχείων.
Η υποβεβλημένη Αίτηση με τα συνοδευόμενα δικαιολογητικά καταχωρούνται ως εισερχόμενα έγγραφα με διακριτό-μοναδικό αριθμό πρωτοκόλλου.
Έλεγχος του Αντικειμένου της Αίτησης και της Πληρότητας των Δικαιολογητικών που την συνοδεύουν.
Από τη διαδικασία του Ελέγχου του αντικειμένου της Αίτησης και της πληρότητας των δικαιολογητικών που την συνοδεύουν ΔΕΝ διαπιστώθηκε κάποια έλλειψη.
Από τη διαδικασία του Ελέγχου του αντικειμένου της Αίτησης και της πληρότητας των δικαιολογητικών που την συνοδεύουν διαπιστώθηκε έλλειψη στοιχείων ή/και εντοπίστηκαν καταστάσεις που απαιτούν επιπλέον διευκρινήσεις.
Μετά την επιτυχή ολοκλήρωση του σταδίου του ελέγχου, συντάσσεται το έγγραφο για τη σχετική Απόφαση Έγκρισης.
Η Άδεια Αλίευσης εκτός Εθνικών Χωρικών Υδάτων επιτρέπει στον ενδιαφερόμενο να προχωρήσει υπό προϋποθέσεις και με χρονικούς περιορισμούς στην αλιευτική δραστρηριότητα, σύμφωνα με τα διαλαμβανόμενα στη σχετική Απόφαση.
Ως Υπηρεσία υποδοχής, η διαδικασία γίνεται χειροκίνητα σε σύστημα ηλεκτρονικής καταχώρησης (Ηλεκτρονικό Πρωτόκολλο).
Τα στοιχεία που παρουσιάζονται στα δικαιολογητικά που προσκομίζονται πρέπει να είναι ευκρινή και ευανάγνωστα. Σε κάθε περίπτωση οι παρεχόμενες πληροφορίες πρέπει να είναι σαφείς και να υποστηρίζουν πλήρως το αντικείμενο της Αίτησης. Έγγραφα που δεν πληρούν τις προϋποθέσεις εγκυρότητας (π,χ, μη θεωρημένες άδειες αλιευτικού σκάφους) ΔΕΝ γίνονται αποδεκτά και απορρίπτονται.
Η διαδικασία για την έκδοση της σχετικής Απόφασης προχωρά στο επόμενο στάδιο.
Η διαδικασία διακόπτεται και ακολουθεί ψηφιακή απόρριψη της αίτησης με αιτιολόγηση.
Ακολουθώντας τις προβλεπόμενες διοικητικές διαδικασίες, το προτεινόμενο κείμενο προωθείται για επεξεργασία και εισήγηση στην τελική του μορφή. Η Απόφαση εκδίδεται μετά την έγκριση από τον προβλεπόμενο τελικό Υπογράφοντα.
Διαδικασία Χορήγησης Πρωτοκόλλου Εισερχομένων Εγγράφων
Έλεγχος της Αίτησης και της Πληρότητας των Δικαιολογητικών
Έλλειψη Δικαιολογητικών και Εκκρεμότητες
Άδεια Αλίευσης εκτός Εθνικών Χωρικών Υδάτων